**האדם בקיץ**

**⏴ במבט חדש לכיתה א**

**היקף יחידת הלימוד:** 1 - 2 שעורים

**עמודים:** 106, 109

**שימו לב!** שימו לב! את הנושא האדם בעונה (לדוגמה, **קיץ**) יש ללמד בכל אחת מן עונות בהתאם לעונה.

# מטרות

* התלמידים יתארו את התנהגות האדם בעונת בקיץ.
* התלמידים יתארו את השפעת העלייה בטמפרטורות בקיץ על התנהגות האדם ועל פתרונות טכנולוגיים בהם הוא נעזר לקירור הגוף ולהתאמת הגוף לטמפרטורה בסביבה.
* התלמידים יתארו כיצד לקרר את הבית בדרך חסכונית.

**היערכות לשיעור**

* להכין כרטיסי מילים: **מאוורר, מזגן, מניפה.**
* מומלץ לקרוא את ההבהרות המתודיות המתייחסות לנושאי הלימוד במדריך למורה, עמודים 74 - 77.

**מהלך השיעור (ראו בעמודים הבאים).**

# מהלך השיעור:

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בהשפעת העלייה בטמפרטורות על התנהגות האדם ועל פתרונות טכנולוגיים בהם הוא נעזר לקירור הגוף. מביאים מד טמפרטורה.פותחים בדיון לברור ידע מוקדם שואלים:* מהי הטמפרטורה היום? כיצד נבדוק?
* כיצד העלייה בטמפרטורות בקיץ משפיעה על ההתנהגות שלנו?
* כיצד העלייה בטמפרטורות משפיעה על הלבוש? על ארגון הבית? על בילוי שעות פנאי?
* מה אנחנו עושים כדי לקרר את הגוף?
 |
| התנסות | קוראים את קטע המידע **כיצד אנחנו מתנהגים בקיץ?** עמוד 106 ועונים על הפעילות. קטע המידע עוסק בהיכרות עם אמצעים המסייעים לבני האדם לקרר את גופם (צל, יצירת רוח, מזון, טבילה במים) ואשר מוכרים לתלמידים מחיי היומיום. ההשוואה בין התנהגות האדם בעבר לימינו נועדה להציג את יכולתו של האדם לשפר את איכות חייו בתנאי מזג אוויר קשים בזכות הפיתוחים הטכנולוגיים שהאדם פיתח.  |
| המשגה | תולים את כרטיסי המילים שלמדנו **מזגן, מאוור, מניפה** ומבקשים לחבר משפטים עם המילים.קוראים את קטע המידע שבעמוד 109.מטרת המשימה היא להעלות את המודעות לחשיבות של בחירת דרכי קירור חסכוניות, שגם משפיעות על התקציב המשפחתי וגם מאפשרות לשמור על איכות הסביבה. |
| יישום | מבצעים את המשימה **מכינים מניפה,** עמוד 109.משימה זו נועדה להמחיש עיקרון טכנולוגי ולפיו האדם מייצר מוצרים כדי לתת מענה לצרכים. במקרה זה הצורך הוא לשמור על טמפרטורת גוף קבועה ולקרר את הגוף כאשר חם בחוץ והפתרון הטכנולוגי הוא מניפה, שכאשר מניעים אותה נוצרת רוח קרירה. זהו פתרון שהיה נהוג בחברות קדומות מסורתיות לפני עידן המזגנים., כמו למשל ביפן ובסין. מוצע להראות תמונות של מניפות שונות הנהוגות בעבר במטרה להראות שזה חלק מהתרבות היפנית, לא רק לצורך של שמירת הטמפרטורה אלא גם כסמל סטטוס. בפעילות התלמידים מוזמנים להכין מניפה בכל דרך (קיפול הנייר שונה, צורות שונות, קישוט שונה). חשוב להזמין את התלמידים להציג את התוצר ואת דרך הכנתו בפני החברים בכתה.חשוב להפנות למציגים שאלות כגון: מה עזר לך לחשוב ש? מהם היתרונות של המניפה שלך? מהם החסרונות שלה? איך היא פועלת? מה מיוחד בה? איך אפשר לשפר אותה? אפשר לבקש לצריף למניפה גם תיאור מילולי שלה ושל דרך הכנתה. לבסוף מוצע להציג תערוכת מניפות ולהזמין אורחים לבקר בה.  |
| סיכום ורפלקציה | השלימו: כך אני מעדיף לקרר את גופי:השלימו: כך אשכנע את בני ביתי לקרר נבון את הבית:מה עוד הייתי רוצה ללמוד? |